Maná

**Maná** é unha banda mexicana de Rock fundada en 1987 de grande éxito.

A banda ten gañado catro premios Grammy, sete Premios Grammy Latinos, cinco MTV Video Music Awards Latinoamérica, cinco Premios Juventud, quince Premios Billboard de la Música Latina e quince dos Premios Lo Nuestro. Ademais obtivo múltiples premios polo seu labor a favor do ecoloxismo En 2012 formaron parte do paseo do rock en Hollywood, Estados Unidos.

O son da banda baséase no rock latino, ritmos latinos, pop latino e o rock en español. Nun principio recibiron o éxito comercial internacional en México, Australia e España, e dende aquela teñen gañado popularidade e a exposición en toda América Latina, Estados Unidos, Europa Occidental, Asia e Oriente Medio. Maná ten vendido máis de 40 millóns de discos en todo o mundo, sendo unha das bandas de rock en castelán con maior rexistro de vendas.

## Formación 
### Integrantes 
**Maná (empezou en 1987)**
* Fernando Olvera, voz (1987-)
* Juan Diego Calleros, Baixo (1987-)
* Sergio Vallin, guitarra (1995-)
* Alejandro González Trujillo, batería (1987-)

### Ex-integrantes 
* Ulises Calleros, guitarra (1987-1992)
* Iván González, teclados (1992-1994)
* Cesar López "Vampiro", guitarra (1992-1994)

### Músicos invitados 
* Juan Carlos Toribio, teclados (desde 1995)
* Fernando Vallín, guitarras e coros (desde 2002)

### Colaboracións 
* Alejandro Lora, en *Falta amor*
* Sebastián Trepode
* Carlos Santana, en *Corazón espinado* e todo o disco Revolución de amor.
* Rubén Blades, en *Sábanas Frías*
* Zucchero, en *Baila morena* e en *Eres mi religión* (en italiano)
* Juan Luis Guerra, en *Bendita tu luz*
* Shakira, en *Mi verdad* no álbum *Cama incendiada* (2015)

## Maná en Galicia 
Maná visitou Galicia en varias ocasións a nivel profesional actuando por exemplo en Cambados en 2003 durante a súa xira *Revolución de Amor*. Tamén visitaron varias veces a cidade da Coruña (a última vez o 26 de agosto de 2015 durante a súa xira *Cama incendiada*).

## Discografía 
### Álbums 
* Maná (1987) 
* Falta amor (1989)
* ¿Dónde jugarán los niños? (1991)
* Cuando los ángeles lloran (1995)
* Sueños líquidos (1997)
* Revolución de amor (2002)
* Amar es combatir (2006)
* Arde el cielo (2008)
* Drama y luz (2011)
* Exiliados en la Bahía: Lo Mejor de Maná (Recompilatorio - 2012)
* Você É Minha Religião: O Melhor de Maná (Recompilatorio - 2013)
* Cama incendiada (2015)

### Discos en Vivo e DVDs 
* Maná en vivo (1994)
* Maná MTV Unplugged (1999)
* Esenciales (2003)
* Acceso Total (2004)

## Fundación Selva Negra 
Maná constituíu a Fundación Selva Negra en 1995 coa dirección de Mari González e Augusto Benavides para financiar e apoiar importantes proxectos destinados a protexer o medio ambiente. Tamén co apoio do goberno de México nos esforzos para salvar a tartaruga mariña mediante o aumento de 140.000 ovos de tartaruga para a liberación na costa pacífica do país. O 7 de abril de 2008 Maná e a Fundación Selva Negra foron nomeados "Campión de Saúde" pola Organización Panamericana de la Salud durante a celebración do Día Mundial da Saúde 2008 na sede da OPS en Washington

## Notas 
## Véxase tamén 
### Ligazóns externas 
* Páxina oficial de Maná
* A historia de Maná (ata 1999)